**ސިވިލް ސަރވިސް ރެކްރޫޓްމެންޓް ޕްރޮސެސް – ޗެކްލިސްޓް**

|  |  |  |  |
| --- | --- | --- | --- |
|  | # | --- | (✓) |
| **އިއުލާނު ކުރުމުގެ ކުރިން**  **ކަށަވަރު ކުރަންޖެހޭ**  **ކަންތައްތައް** | 1. | އިއުލާނުކުރާ މަގާމުގައި ކުރަންޖެހޭ މަސައްކަތްތައް ކަނޑައަޅައި ވިއުގައަށް އަދާހަމަކުރެވިފައި |  |
| 2. | އިއުލާނުކުރާ މަސައްކަތުގެ ދާއިރާ އަދި ޖީ.އެސް.4 ން ފެށިގެން މަތީ މަގާމެއްނަމަ ތައުލީމީ ރޮނގު އަދި ޕްރިފަރޑް ޑިސިޕްލިން ކަނޑައެޅިފައި |  |
| 3. | އިޢުލާންކުރާ މަޤާމުގެ މުސާރައާއި ޢިނާޔަތްތައް އެ އިދާރާއެއްގެ ބަޖެޓުން ހަމަޖެއްސެން ހުރިކަން. |  |
| **މަގާމަށް އިއުލާނުކުރުން** | 4. | އިޢުލާނު ތައްޔާރުކުރެވިފައިވަނީ ކޮމިޝަނުން އާންމުކޮށްފައިވާ އެންމެފަހުގެ އިއުލާނުގެ ނަމޫނާއާ އެއްގޮތަށް. |  |
| 5. | އިޢުލާނުގައި ކޮންމެހެން ހުންނަންޖެހޭކަމަށް އުޞޫލުގެ 4.2 ވަނަ ނަންބަރުގެ (ރ) ގައިވާ ބައިތައް ރަނގަޅަށް ހިމެނުން. |  |
| 6. | މަޤާމުގެ އަސާސީ ޝަރުޠު ބަޔާންކޮށްފައިވަނީ "ދިވެހި ސިވިލް ސަރވިސްގެ މަގާމުތަކުގެ އަސާސީ ޝަރުޠު" ގައިވާ ގޮތުގެ މަތިން މަގާމަށް ކަނޑައަޅާފައިވާ ތައުލީމީ ރޮނގު އަދި މަސައްކަތުގެ ދާއިރާ ހިމެނޭގޮތަށް ނުވަތަ މަގާމުތަކުގެ ޚާއްޞަ އޮނިގަނޑުތަކާއި ޝަރުޠައް ބަދަލެއް ގެނައުމުގެ ހުއްދައެއް ދީފައިވާނަމަ، އެ ބަދަލަކާ އެއްގޮތަށް. |  |
| 7. | ޓެކްނިކަލް ކޯ އެލަވަންސް ލިބޭ މަގާމެއްނަމަ މަޤާމަކަށް ޓެކްނިކަލް ކޯ އެލަވަންސް ލިބޭނެ ކޯ ޑިސިޕްލިން ނުވަތަ ޑިސިޕްލިންތަށް ބަޔާންކޮށްފައިވުން |  |
| 8. | މަޤާމަކަށް ޕްރިފަރޑް ޑިސިޕްލިންއެއް ކަނޑައަޅާފައިވާ ނަމަ، ޕްރިފަރޑް ޑިސިޕްލިންއަކީ ކޮބައިކަން ބަޔާންކޮށްފައި އޮތުން |  |
| 9. | ވަޒީފާއަށް ކުރިމަތިލުމަށް މަދުވެގެން ސަރުކާރު ބަންދު ނޫން 5 ދުވަސް ދެވޭކަން ކަށަވަރު ކުރުން |  |
| 10. | ދިވެހި ސަރުކާރުގެ ގެޒެޓުގެ "ވަޒީފާގެ ފުރުޞަތު" ގެ ބައިގައި އިއުލާނު އާންމުކުރުން. |  |
| **ވަޒީފާއަށް އެދޭ ފޯމު ދޫކުރުމާއި ބަލައިގަތުން** | 11. | އިދާރާއިން ދޫކުރަނީ ސިވިލް ސަރވިސް ކޮމިޝަނުން އެންމެ ފަހުން އާންމުކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމުކަން |  |
| 12. | ވަޒީފާއަށް އެދޭ ފަރާތުން ހުށަހަޅާފައިވަނީ ސިވިލް ސަރވިސް ކޮމިޝަނުން އެންމެ ފަހުން އާންމުކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމުކަން ކަށަވަރުކުރުން |  |
| 13. | ވަޒީފާއަށް އެދޭ ފޯމާއި އެ ފޯމާ އެކު ހުށަހަޅާފައިވާ ލިޔެކިޔުންތައް ބަލައިގަތް ތާރީޚާއި ގަޑި އަދި ބަލައިގަތް މުވައްޒަފުގެ މަޢުލޫމާތު ފުރިހަމަކޮށް ރަޖިސްޓްރީ ކޮށްފައިވާކަން |  |
| 14. | ފޯމުގައި ބަޔާންކޮށްފައިވާ ލިޔުންތައް ލިބުނުކަން ކަށަވަރުކޮށް، ފޯމުގައިވާ ސްލިޕްކޮޅު ފުރިހަމަކޮށް، ވަޒީފާއަށް އެދޭ ފަރާތަށް ދޫކުރުން |  |
| 15. | އިޢުލާނުގެ ސުންގަޑި ހަމަވުމުގެ ފަހުން، ވަޒީފާއަށް ކުރިމަތިލާ އެއްވެސް އިތުރު ފަރާތެއްގެ އެޕްލިކޭޝަނެއް ބަލައިގަނެފައި ނުވާކަން. |  |
| **ވަޒީފާއަށް އެދިފައިވާ ފަރާތްތައް ސްކްރީންކުރުމާއި ސަނަދުތައް ދަރަޖަކުރުން** | 16. | ޝަރުޠު ހަމަނުވާ ފަރާތްތަކަށް އިންޓަވިއު މަރުޙަލާ ފެށުމުގެ ކުރިން ލިޔުމުން ނުވަތަ އީ-މެއިލް މެދުވެރިކޮށް އެކަން އެންގުން |  |
| 17. | މަތީ ތަޢުލީމު ދޭ ރާއްޖޭގެ މަރުކަޒުތަކުން ކުރިޔަށް ގެންދާ ތަޢުލީމާއި ތަމްރީން ޕްރޮގްރާމްތައް ފުރިހަމަ ކުރުމުން ދޭ ސަނަދުތަކުގެ ތެރެއިން މޯލްޑިވްސް ކޮލިފިކޭޝަންސް އޮތޯރިޓީގެ ރިކޮގްނިޝަން ތައްގަނޑު ޖަހާފައިނުވާ ސަނަދުތައް ނުވަތަ ކޯސް ނިންމިކަމުގެ ލިޔުންތަކުގައި "މޯލްޑިވްސް ކޮލިފިކޭޝަންސް އޮތޯރިޓީން ބަލައިގަންނަ ލިޔުމެއްކަން ކަށަވަރު ކުރެވިފައި" ތައްގަނޑުޖެހުން |  |
| **ތައުލީމީ ސެޓްފިކެޓުތަކަށް ޕޮއިންޓު ދިނުން** | 18. | އުޞޫލުގެ 7.1 އަދި 7.2 ވަނަ ނަންބަރާއި އެއްގޮތަށް ތައުލީމުގެ ސެޓްފިކެޓްތަކަށް ޕޮއިންޓު ދިނުމަށްފަހު A2 ޝީޓުގައި އެ މައުލޫމާތު އެޅުން. |  |
| **ތަޖުރިބާގެ ލިޔުންތަކަށް ޕޮއިންޓު ދިނުން** | 19. | އުޞޫލުގެ 8 ވަނަ ނަންބަރާއި އެއްގޮތަށް ތަޖުރިބާގެމ ލިޔުންތަކަށް ޕޮއިންޓު ދިނުމަށްފަހު A2 ޝީޓުގައި އެ މައުލޫމާތު އެޅުން. |  |
| **ޝޯޓްލިސްޓުކުރުން** | 20. | ޝޯޓުލިސްޓުކުރާ ނަމަ ތައުލީމާއި ތައުލީމާއި ތަޖުރިބާއަށް ބަލައި އެންމެ މަތިން ޕޮއިންޓު ލިބޭ ފަރާތްތަށް ޝޯޓްލިސްޓުކުރުން |  |
| 21. | ޝޯޓްލިސްޓްވާ ފަރާތްތަކުގެ ތެރެއިން އެންމެ ދަށުން ޕޮއިންޓު ލިބޭ ކެންޑިޑޭޓާއި އެއާ ޖެހިގެން އިން ކެންޑިޑޭޓަށް އެއް ޕޮއިންޓެއް ލިބޭކަމުގައިވާ ނަމަ ދެފަރާތްވެސް ވަޒީފާއަށް ޝޯޓްލިސްޓްކުރުން |  |
| 22. | ޝޯޓްލިސްޓްނުވާ ފަރާތްތަކަށް، ޝޯޓްލިސްޓްކުރުމުގައި ބޭނުންކުރެވުނު ކްރައިޓީރިއާ އާއި ޝޯޓްލިސްޓް ނުކުރެވުނު ސަބަބު ބަޔާންކޮށް، ލިޔުމުން (ސިޓީ ނުވަތަ އީ-މެއިލް) އަންގަންވާނެއެވެ. |  |
| **ޕްރެޒެންޓޭޝަން ހުށަހެޅުމާއި ޕްރެކްޓިކަލްސް ހެއްދުން އަދި އިމްތިޙާނުކުރުން** | 23. | ޕްރެޒެންޓޭޝަން ހުށަހަޅަން ހަމަޖެހިފައިވާ ގަޑީގެ މަދުވެގެން 48 ގަޑި އިރު ކުރިން ވަޒީފާއަށް އެދިފައިވާ ފަރާތަށް އެ ކަން އެންގުން |  |
| 24. | އިމްތިޙާނެއް ނުވަތަ ޕްރެކްޓިކަލްއެއް ހަދަންޖެހޭ ވަޒީފާއެއް ނަމަ، އިމްތިޙާނު ބޭއްވުމަށް ހަމަޖެހިފައިވާ ގަޑީގެ މަދުވެގެން 48 ގަޑި އިރު ކުރިން ވަޒީފާއަށް އެދިފައިވާ ފަރާތަށް އެ ކަން އެންގުން |  |
| 25. | ޖީ.އެސް. 3 ން ފެށިގެން އެމް.އެސް. 1 ގެ ރޭންކުތަކުގެ މަޤާމުތަކާއި އީ.އެކްސް. 1 ން ފެށިގެން މަތީ ރޭންކުތަކުގެ މަޤާމެއްނަމަ އިމްތިޙާނު ނުވަތަ ޕްރެކްޓިކަލްސް ދިނުން |  |
| **އިންޓަރވިއުކުރުން** | 26. | އިންޓަރވިއު ޕެނަލް އެކުލަވާލާފައިވަނީ އިންޓަރވިއުކުރެވޭ މަޤާމުގެ ރޭންކު ނުވަތަ އެއަށްވުރެ މަތީ ރޭންކެއްގައި ވަޒީފާ އަދާކުރާ ފަރާތްތައް ހިމަނައިގެކަން |  |
| 27. | އިންޓަރވިއުއަށް ހާޒިރުވާންޖެހޭ ގަޑީގެ 48 ގަޑި އިރު ކުރިން ވަޒީފާއަށް އެދިފައިވާ ފަރާތަށް ލިޔުމުން އެންގުން އަދި އެ ލިޔުން ރައްދުވިކަން ޔަގީންކުރުން |  |
| 28. | އިންޓަރވިއު ޕެނަލްގެ ކޮންމެ މެންބަރެއް ވަކިވަކިން އިންޓަރވިއުކުރުމަށް ފުރަންޖެހޭ ފޯމު (A1 ފޯމު) ފުރައި، އެ ފޯމުގައި ސޮއިކޮށްފައިވާކަން |  |
| **ވަޒީފާއަށް އެންމެ ޤާބިލު ފަރާތް ހޮވުން** | 29. | އިމްތިޙާނާއި އިންޓަރވިއު އަދި ޕްރެކްޓިކަލްސް އިންކުރެ އެއްވެސް މަރުޙަލާއެއް ފުރިހަމަނުކުރާ ފަރާތްތައް، އެ މަރުޙަލާއެއް ފުރިހަމަނުކުރި ހިސާބުން ޑިސްކޮލިފައިކޮށް އެ ފަރާތަށޤ އެކަން އެންގުން. |  |
| 30. | ވަޒީފާއަށް އެންމެ ޤާބިލު ފަރާތެއް ހޮވުމުގެ ހުރިހާ މަރުހާލާތަކެއް ނިމުމުން، A2 ޝީޓަށް އެ މައުލޫމާތު އެޅުން |  |
| 31. | ވަޒީފާއަށް ނުހޮވޭ ފަރާތްތަކަށް، އެ ފަރާތްތައް ވަޒީފާއަށް ނުހޮވޭ ސަބަބު ބަޔާންކޮށް، ލިޔުމުން (ސިޓީ ނުވަތަ އީ-މެއިލް) އަންގަންވާނެއެވެ. |  |
| 32. | "ވަޒީފާއަށް ކުރިމަތިލި ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ފޯމު)" އެ ފޯމުގައި ފުރިހަމަ ކުރަންޖެހޭ، ވަޒީފާއަށް ކުރިމަތިލީ މީހާގެ ނަމާއި އެޑްރެސް އަދި ވަޒީފާއަށް އެދުނު ކޮންމެ މީހެއްގެ ފޯމަށް ކޯޑު ނަންބަރެއް ދީ، އެ ކޯޑު ނަންބަރު ޖަހައި އަދި ވަޒީފާއަށް ކުރިމަތިލި ފަރާތަށް އެ މަޢުލޫމާތު ދިނުން |  |
| 33. | އިންޓަވިއު ބާއްވާތާ ރަސްމީ ބަންދު ނޫން 3 ދުވަހުގެ ތެރޭގައި "ވަޒީފާއަށް ކުރިމަތިލި ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން އެ އިދާރާއެއްގައި އަދި އެ އިދާރާގެ ވެބްސައިޓްގައި އާންމުކުރުން |  |
| 34. | ވަޒީފާއަށް ކުރިމަތިލީ ފަރާތްތަކަށް ޕޮއިންޓު ދެވިފައިވާ ގޮތާމެދު ޝަކުވާ ހުށަހެޅުމަށް، A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން 3 ދުވަހުގެ މުއްދަތެއް ދިނުން |  |
| 35. | ޝަކުވާއެއް ހުށަހަޅާފައިވާ ނަމަ، އެ ޝަކުވާ ބެލުމަށް ފަހު، ޝަކުވާ ހުށަހެޅި ފަރާތަށް ލިޔުމުން ޖަވާބުދިނުން |  |
| 36. | ޝަކުވާއަކާ ގުޅިގެން A2 ފޯމަށް ބަދަލު އަންނަ ހާލަތުގައި A2 ފޯމު އިޞްލާޙުކޮށް އަލުން އާންމުކުރުން |  |
| 37. | ވަޒީފާ ހަމަޖެއްސުމަށް ކޮމިޝަނަށް ހުށަހަޅާ އިރު، A2 ފޯމު އާންމުކޮށް ފެންނާނެހެން ޝާއިޢުކުރެވުނުކަން A2 ފޯމުގައި ބަޔާންކޮށް، އިދާރާގެ ފަރާތުން ޕޮއިންޓުދޭ މުވައްޒަފާއި A2 ފޯމު ޗެކްކުރާ މުވައްޒަފުގެ ނަމާއި، މަޤާމުގެ ނަން އަދި ފޯމު ތައްޔާރުކުރާ ތާރީޚު ޖަހައި ސޮއިކޮށްފައިވާކަން. |  |
| 38. | ވަޒީފާ ހަމަޖެއްސުމަށް ސީ.އެސް. ވިއުގަ މެދުވެރިކޮށް ފޮނުވުމުގެ ކުރިން، އެންމެ މަތިން ޕޮއިންޓު ލިބިފައިވާ ފަރާތަށް، މަޤާމަށް ކުރިމަތިލީ ފަރާތްތަކުގެ ތެރެއިން އެ ފަރާތަށް އެންމެ މަތިން ޕޮއިންޓު ލިބިފައިވާކަން އެންގުން. (ޖަދުވަލު 15) |  |
| 39. | ވަޒީފާ ބަދަލުކުރުމުގެ ރިކުއެސްޓެއްނަމަ ހުށަހަޅާފައިވާ މަޤާމަށް ބަދަލުކުރުމާ މެދު ވަޒީފާ އަދާކުރަމުންދާ އޮފީހުގެ ނުވަތަ މަސްއޫލު އޮފީހުގެ އިޢުތިރާޒެއް ނެތްކަމުގެ ލިޔުން ހުށަހެޅުން |  |
| 40. | ވަޒީފާއަށް އެންމެ މަތިން ޕޮއިންޓު ލިބިގެން ވަޒީފާއަށް ހޮވޭ ފަރާތަށް ކުށުގެ ރެކޯޑު ފޯމު ދޫކޮށް އިދާރާއިން އަންގާ ދުވަހަކަށް އެ ފޯމު ހުށަހެޅުމަށް އެންގުން. އަދި ވަޒީފާއަށް ހަމަޖެއްސުމަށް ސީ.އެސް. ވިއުގަ މެދުވެރިކޮށް ފުރިހަމަކޮށްފައިވާ ކުށުގެ ރެކޯޑު ފޯމާއެކީ ހުށަހެޅުން |  |
| 41. | އިޢުލާނުގެ މުއްދަތު ހަމަވާ ތާރީޚުން ފެށިގެން ސަރުކާރު ބަންދުނޫން 30 (ތިރީސް) ދުވަހުގެ ތެރޭގައި ވަޒީފާއަށް މީހަކު އައްޔަންކުރުމަށް ކަނޑައަޅާފައިވާ މަރުޙަލާތައް ފުރިހަމަކޮށް ހުށަހެޅުން. ނުވަތަ ލަސްވި ސަބަބު ބަޔާންކުރާ ލިޔުން ހުށަހެޅުން. |  |
| 42. | ވަޒީފާއަށް ހޮވޭ ފަރާތަށް ވަޒީފާ ހަމަޖެއްސުމަށް ސިވިލް ސަރވިސް ކޮމިޝަނަށް ހުށަހަޅާއިރު، ތިރީގައި މި ބަޔާންކުރާ ލިޔުންތައް ހަމަ އަށް ހުރިކަން ކަށަވަރު ކުރުން.   1. މީހަކު ހަމަޖައްސަން ފޮނުވާ މަޤާމަށް މީހަކު ނެގުމަށް މިނިސްޓްރީ އޮފް ފިނޭންސްއިން ހުއްދަދީފައި ވާކަމުގެ ސިޓީ ނުވަތަ އެ އިދާރާއެއްގެ ފައިނޭންސް އެގްޒެކެޓިވް ސޮއިކޮށްފައިވާ "ވަކިވާ މުވައްޒަފުންގެ ބަދަލުގައި މުވައްޒަފުން ނެގުމުގެ ހުއްދަ" ފޯމު. 2. ގެޒެޓްކޮށްފައިވާކަން އެނގޭނެ އިޢުލާނުގެ ކޮޕީ. 3. ފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު. 4. ވަޒީފާ ހަމަޖައްސަން ހުށަހަޅާ މީހާގެ ދިވެހި ރައްޔިތެންކަން އަންގައިދޭ ކާޑުގެ ކޮޕީ / ދިވެހި ރައްޔިތެއްކަން އަންގައިދޭ ކާޑު ނެތް ނަމަ، ޕާސްޕޯޓް ނުވަތަ ޑްރައިވިންގ ލައިސަންސްގެ ކޮޕީ. 5. ވެލިޑޭޓްކޮށް، އެޓެސްޓްކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ. 6. ތަޖުރިބާ ހާމަކޮށްދޭ ލިޔުންތައް. 7. ލައިސަންސް ނުވަތަ ރަޖިސްޓަރޭޝަން ބޭނުންވާ މަޤާމުތަކުގެ ލައިސަންސް އަދި ރަޖިސްޓަރޭޝަން. 8. ޕްރެކްޓިކަލްސް ހަދާ މަޤާމުތަކުގެ ޕްރެކްޓިކަލްސްގެ ނަތީޖާ ޝީޓް. 9. ސިވިލް ސަރވިސްގެ މަޤާމުތަކަށް މީހުން ހޮވުމަށް ބާއްވާ އިންޓަރވިއުގެ ސްކޯ ޝީޓު (A1). 10. ވަޒީފާއަށް ކުރިމަތިލާފައިވާ ފަރާތްތަކަށް ޕޮއިންޓު ލިބުނުގޮތުގެ ޝީޓު (A2). 11. ފުރިހަމަކޮށްފައިވާ "ސިވިލް ސަރވިސްގެ ވަޒީފާއަށް ވަންނަން އެދޭ މީހުންގެ ކުށުގެ ރެކޯޑު ބަލާ ފޯމު" (ކުށުގެ ރެކޯޑު ސާފުކުރުމަށް ބޭނުންކުރާނީ ދިވެހި ސިވިލް ސަރވިސް ގަވާއިދުގެ ޖަދުވަލު 5 ގައިވާ ފޯމު). 12. ވަޒީފާގެ ޚާއްޞަ އޮނިގަނޑުތަކާ ގުޅިގެން ހުށަހަޅަންޖެހޭ އިތުރު ލިޔުމެއްވާ ނަމަ، އެ ލިޔުމެއް. |  |

.